tomron87/hebrew-wikipedia-sentences-corpus huggingface dataset:
הם מחליטים להשתמש בדמיון שלהם כדי ליצור קרקס משלהם.26!Make Musicלעשות מוזיקהתקציר הפרק: הילדים מקימים להקה משלהם ומנסים למצוא כלים מאולתרים.
קיקו נושף לבקבוק, אומה דופקת בסיר ואובי מוחא כפיים עם גראמפו.
'''בכל סוף פרק יש את סצינת המשחק, המשחקים שמשחקים בכל סיום פרק הם:
אובו-צמחונות הוא סוג של צמחונות, המאפשרת צריכת ביצים.
מקור השם הוא מהמילה הלטינית "ovum" (ביצה).
הדוגלים באובו-צמחונות נקראים "אובו-צמחוניים" או "ביצמחונים" (eggetarians).
המונח הוא חלק מ"הדור הבא" בצמחונות, אשר אינו דורש מחויבות ללא פשרות לרעיון הצמחונות, אלא רואה בה אידיאל שאין חובה ליישם במלואו.
מתוך ההכרה שצמחונות וטבעונות אינן מושגים מוחלטים אלא נתונים לפרשנות ויישום אישיים, נוצרו כמה קבוצות הרואות בעצמן צמחוניות או טבעוניות ובכל זאת מרשות לעצמן סטיות מהפירוש הרגיל של המושג.
בין קבוצות אלה נמנים בנוסף על האובו-צמחונים גם לקטו-צמחונים, וצמחונים או טבעונים אוכלי דגים.
ניתן לזהות כמה קבוצות שדוגלות באובו-צמחונות:
אנשים המעוניינים לאמץ אורח חיים צמחוני, אולם מתקשים לוותר על כלל המרכיבים מהחי, ובוחרים להמשיך לצרוך ביצים.
אנשים הרואים בעצמם "צמחונים חלקיים" ("חצימחונים") או "צמחונים גמישים" ולדעתם גם בחירה בסוג זה של צמחונות היא עדיין טובה יותר מבחינה בריאותית או מבחינת כדור הארץ מתזונה ללא צמחונות כלל.
הדוגלים בצמחונות אקולוגית, מרגישים נח לאכול ביצים משום שפליטת פחמן הקשורה לגידול תרנגולות היא נמוכה יותר מזאת הקשורה לגידול בקר.
צמחונים המודעים לסבל שגורמת תעשיית הביצים לתרנגולות ולאפרוחים, ובוחרים לגדל תרנגולות בעצמם, בסביבה טבעית ולא מסחרית.
קבוצה זו היא מיעוט בתוך מיעוט הצמחונים, אולם בכל זאת יש להכיר בקיומה כחלק ממגמות הקיימות והמזון האיטי (slow food) בישראל ומחוצה לה.
ביצמחונים מעדיפים לרוב ביצים אורגניות או ביצי חופש, כלומר ביצים של תרנגולות לא כלואות, אשר תנאי גידולן מעט יותר טובים מאשר תנאי הגידול והשחיטה של תרנגולות בכלובי סוללה.
תזונה אובו-צמחונית עלולה להיתפס כקוריוז או פרדוקס.
תכופות נשמעות טענות כי אין מקום לאידאולוגיה חלקית, וכי האובו-צמחונים הם חסרי כח רצון, חסרי עקביות, ומוכנים להגמיש את עקרונותיהם.
צמחונים וטבעונים טוענים כנגד האובו-צמחונו בנוסף כי מי שמבין את הנזק הסביבתי שמסיבה תעשיית הבשר והביצים, ואת הסבל הכרוך בה, אינו יכול להרשות לעצמו להמשיך לאכול ביצים.
אובונטו באדג'י היא הפצת לינוקס המבוססת על סביבת שולחן העבודה באדג'י, ונחשבת לאחת מנגזרותיה הרשמיות של אובונטו.
ההפצה התחילה בתור הפצה לא רשמית מבוססת אובונטו בשם "Budgie-Remix".
בגרסתה הראשונה התבססה על גרסה 16.04 של אובונטו.
בנובמבר 2016 הפכה ההפצה לנגזרת רשמית של אובונטו, והצטרפה לנגזרות אחרות דוגמת לובונטו, זובונטו וקובונטו.
הגרסה הראשונה של ההפצה ששוחררה בתור גרסת נגזרת רשמית של אובונטו הייתה גרסה 17.04.
החל מגרסה 18.10 הוסרה התמיכה במעבדי 32 ביט.
ההפצה כוללת את התוכנות הבאות כברירת מחדל:
אובודוואר (בהונגרית: Óbudavár) הוא כפר זעיר על גדות אגם בלטון במחוז וספרם שבמרכז הונגריה.
כמו יישובים רבים באירופה גם באובודוואר מספר התושבים נמצא בירידה.
האזכור הראשון של הכפר קיים משנת 1413.
אובי ואן קנובי היא מיני-סדרת אופרת חלל אמריקאית שנכתבה על ידי ג'ובי הרולד ונוצרה עבור שירות הזרמת המדיה של דיסני+, המבוססת על דמותו של אובי ואן קנובי מזיכיון "מלחמת הכוכבים".
המיני-סדרה מתרחשת ביקום של "מלחמת הכוכבים", בין הסרטים "נקמת הסית'" ו"תקווה חדשה".
המיני-סדרה מופקת על ידי חברת "לוקאס פילם".
השחקן יואן מקגרגור שב לגלם את דמותו של אובי ואן, אותו הוא גילם בטרילוגיית הפריקוול ובפרויקטים נוספים הקשורים ל"מלחמת הכוכבים".
בתחילה המיני-סדרה פותחה כאחד מסרטי האנתולוגיה עבור הזיכיון, אך בהמשך היא פותחה מחדש עבור השירות של דיסני+.
נשיאת "לוקאס פילם", קתלין קנדי, הכריזה רשמית על הפקת המיני-סדרה באוגוסט 2019 בכנס ה-D23, מועדון המעריצים הרשמי של חברת וולט דיסני.
במהלך הכנס אושר שמקגרגור ישוב לגלם את אובי ואן, במקביל להפקת המיני-סדרה.
המיני-סדרה עלתה לשידור בשירות הזרמת המדיה של דיסני+ ב-27 במאי 2022.
עלילת המיני-סדרה מתרחשת במהלך גלותו של אובי ואן קנובי על כוכב הלכת טטואין, 10 שנים לאחר אירועי "נקמת הסית'" ו-9 שנים לפני אירועי "תקווה חדשה".
החוקרים, תחת פיקודו של דארת' ויידר, רודפים את בודדי הג'דיי ששרדו את פקודה 66. רווה, האחות השלישית בצוות החוקרים, שואפת לנקמה וחוטפת את הנסיכה ליאה (אז ילדה בת 10) על מנת לפתות את אובי ואן קנובי לצאת ממחבואו.
אובי ואן יוצא לחלצה וחושף את עצמו, ואז גם דארת' ויידר, המעוניין בנקמה במורו לשעבר, מצטרף למצוד אחריו.
יואן מקגרגור – אובי ואן קנובי: מאסטר ג'דיי לשעבר, שלאחר ששרד את פקודת 66, חי בגלות על כוכב הלכת טטואין.
מקגרגור אמר כי "קשת עלילתו [של קנובי] תהיה די מעניינת [...] להתמודד עם העובדה שכל הג'דיי נשחטו בסוף הפרק השלישי.
זה די משהו להתגבר עליו", ואמר שתפקידו במיני-סדרה תהיה קרובה יותר לתפקידו של אלק גינס, שגילם את קנובי בפרק הרביעי, "תקווה חדשה".
התסריטאי המקורי, חוסיין אמיני, אמר כי "[לקנובי] יש הרבה מה להסתגל אליו, בהתחשב באובדן חבריו הקרובים והמסדר שהוא האמין בו.
היידן כריסטנסן – אנאקין סקייווקר / דארת' ויידר: פדאוואן ג'דיי של אובי ואן, שותפו בהמשך ואביר ג'דיי לשעבר, שעבר לצד האפל של "הכוח" והפך לאדון הסית' דארת' ויידר, חניכו של פלפטין.
כריסטנסן שב לגלם את דמותו של דארת ויידר לאחר למעלה מ-15 שנה.
ג'ואל אדגרטון –אוון לארס, חוואי מכוכב הלכת טטואין ודודו של לוק סקייווקר.
בוני פיסה – ברו ויטסון לארס, אשתו של אוון ודודתו של לוק סקייווקר.
רופרט פרנד – החוקר הגדול, החוקר הראשי של האימפריה הגלקטית.
מוזס אינגרם – האחות השלישית / רווה, חוקרת המשרתת תחת פיקודו של החוקר הגדול.
סונג קאנג – האח החמישי, חוקר המשרת תחת פיקודו של החוקר הגדול.
אינדירה וארמה – טאלה דורית, קצינה אימפריאלית שבחשאי עוזרת למורדים ולאבירי ג'דיי נמלטים.
בנוסף, קומייל ננג'יאני, או'שאה ג'קסון ג'וניור, סימון קסל ובני ספדי לוהקו לתפקידים שטרם פורסמו.
באוגוסט 2017, דווח כי הבמאי סטיבן דאלדרי נמצא בתהליכי משא ומתן ראשוניים על בימוי סרט אנתולוגיה של "מלחמת הכוכבים", שיתמקד בדמותו של אובי ואן קנובי.
בדיווח צוין בין היתר כי "המשא ומתן הוא בשלב הראשוני ביותר" וכי "לפרויקט אין תסריט"; אם דאלדרי יחתום על חוזה, הוא "יפקח על ההפקה ועל הכתיבה" של הסרט יחד עם "לוקאס פילם".
יואן מקגרגור, שגילם בעבר את דמותו של אובי ואן קנובי בטרילוגיית הפריקוול, הביע עניין לשוב לגלם את הדמות, אף שטען שאין לו מידע על תוכניות בשבילו או בשביל הדמות.
על פי שר החוץ הבריטי לשעבר, בוריס ג'ונסון, "לוקאס פילם" רצו להפיק את הסרט בצפון אירלנד.
על פי סקר שערך "הוליווד ריפורטר", הסרט נבחר לסרט האנתולוגיה המבוקש ביותר על ידי המעריצים.
בסופו של דבר, הפקת הסרט בוטלה לאחר הביצועים הקופתיים המאכזבים של "סולו: סיפור מלחמת הכוכבים".
ב-15 באוגוסט 2019 דווח כי "לוקאס פילם" עובדת על פיתוח מיני-סדרה שתתמקד בדמותו של אובי ואן קנובי עבור שירות הזרמת המדיה של אולפני וולט דיסני, דיסני+, ושמקגרגור נמצא במשא ומתן על שיבה לגילום דמותו של אובי ואן.
במהלך כנס "D23 2019" "לוקאס פילם" כי המיני-סדרה נמצאת בתהליך פיתוח עבור דיסני+.
על פי נשיאת לוקאס פילם, קתלין קנדי, תסריטים למיני-סדרה כבר נכתבו עד למועד ההכרזה.
יואן מקגרגור וקנדי מפיקים את המיני-סדרה יחד עם טרייסי סיוורד, חוסיין אמיני, ג'ון שוורץ ודבורה צ'או, כשבנוסף לכך, אמיני התעתד גם לכתוב את התסריט למיני-סדרה.
ב-27 באוקטובר 2019, מקגרגור אישר כי המיני-סדרה נועדה במקור להיות סרט אנתולוגיה, אך הוסיף ש"הכל השתנה כל כך מהר, כל כך מהר" עד שהפרויקט בסופו של דבר הפך למיני-סדרה.
בספטמבר 2020, מקגרגור הצהיר כי תהיה לסדרה רק עונה אחת.
המיני-סדרה עתידה להתרחש עשר שנים לאחר אירועי "נקמת הסית'".
התסריטאי המקורי, חוסיין אמיני, תיאר את פרק הזמן בו מתרחשת המיני-סדרה כ"מרתק", כמו גם כ"תקופה בה יש הרבה שינויים בגלקסיה והרבה קשיים", ותיאר את המיני-סדרה כ"הזדמנות מרגשת באמת לחקור צד אחר של הזיכיון".
אמיני אף ציין שהוא הרגיש שהעלילה עובדת הרבה יותר טוב בפורמט טלוויזיוני מאשר כסרט, מכיוון ש"המצב כל כך מורכב גם עבור [אובי ואן קנובי] באופן אישי, ובאופן מסוים, גם עבור הגלקסיה, אתה צריך זמן לחקור זה".
בינואר 2020, דווח כי הפקת המיני-סדרה הושבתה ללא הגבלת זמן על מנת לעבד מחדש את התסריטים.
על פי הדיווחים, חברת "לוקאס פילם" חשה כי עלילת הסדרה, שהציג את דמותו של אובי ואן המשגיח על לוק סקייווקר הצעיר, דומה מדי לסדרה אחרת בזיכיון "מלחמת הכוכבים" של דיסני+, "המנדלוריאן".
עוד דווח כי אמיני כבר לא יכתוב את התסריט למיני-סדרה, וש"לוקאס פילם" מחפשת תסריטאי חדש.
באפריל 2020 התסריטאי ג'ובי הרולד נשכר לכתוב את התסריט למיני-סדרה.
יחד עם ההכרזה על המיני-סדרה בכנס "D23 2019", אושר כי השחקן יואן מקגרגור ישוב לגלם את דמותו של אובי ואן קנובי.
בדצמבר 2020, אושר שהשחקן היידן כריסטנסן ישוב לגלם את דמותו של דארת' ויידר.
במרץ 2021, דווח על ליהוקם של מוזס אינגרם, קומייל ננג'יאני, אינדירה וארמה, רופרט פרנד, או'שאה ג'קסון ג'וניור, סונג קאנג, סימון קסל ובני ספדי לתפקידים שטרם פורסמו.
בנוסף, דווח שג'ואל אדגרטון ובוני פיסה ישובו לגלם את דמויותיהם כאוון לארס וברו ויטסון לארס, בהתאמה, מסרטי הפריקוול.
על פי הדיווחים, דמותו של אינגרם עתידה למלא תפקיד חשוב בעלילת הסדרה.
ב-22 באפריל 2021 נמסר על צירופה של מאיה ארסקין לסדרה בתפקיד משנה, והיא תופיע בשלושה פרקים לכל הפחות.
צילומי המיני-סדרה החלו ב-11 במאי 2021, בלוס אנג'לס, קליפורניה.
על מלאכת הבימוי אמונה הבמאית דבורה צ'או.
לדברי קתלין קנדי, צ'או נבחרה לביים את המיני-סדרה בשל עבודתה ב"המנדלוריאן", וקבעה כי צ'או עשתה "עבודה פנומנלית המפתחת את הדמויות [שלהם]" בסדרה הזו.
הסדרה עתידה להשתמש באותה טכנולוגיה חדשנית בה נעשה שימוש ב"המנדלוריאן".
במקור, הצילומים התעתדו להתחיל במרץ 2021, וב-29 במרץ 2021, דווח שצילומי המיני-סדרה יתחילו באפריל שלאחריו.
המיני-סדרה עלתה לשידור ב-27 במאי 2022 בשירות הזרמת המדיה של דיסני+, וכוללת שישה פרקים.
במקור המיני-סדרה התעתדה לעלות לשידור ב-25 במאי 2022, לרגל 45 שנה לצאת הסרט המקורי לאקרנים.
באוגוסט 2022 דיסני הכריזה על הספיישל הדוקומנטרי "אובי ואן קנובי: הג'דיי חוזר" שיצא בדיסני+ ב-8 בספטמבר 2022, יום דיסני+.
הסרט התיעודי חוקר את יצירת הסדרה, ואת שובם של אובי ואן קנובי ואנאקין סקייווקר.
אובולון (באוקראינית: Оболонський район) הוא רובע או "ראיון" של קייב, עיר הבירה של אוקראינה.
אובולון ממוקם על הגדה הימנית בחלק הצפוני של העיר.
הוא הופיע על המפה רק בשנת 1975, כיוון שבאותה עת החלה קייב להתרחב באופן פעיל ולבנות את הפרברים.
ברובע תשתית התחבורה מפותחת .
יש כאן ארבע תחנות מטרו, כך שאפשר להגיע למרכז העיר תוך 15–20 דקות בלבד.
הרציף אובולונסקי הממוקם ברובע נחשב לאחד המקומות היפים ביותר בקייב.
פארק "נטלקה" החדש זוכה לפופולריות רבה.
אובּון (お盆) או פשוט בּון (盆) הוא פולחן מתים ופסטיבל המצוין על ידי בודהיסטים ביפן ומוקדש לרוחותיהם של אבות המשפחה המתים.
המנהג מושפע מהקונפוציאניזם, ובו נהוגים מפגשים משפחתיים בבית המשפחה ההיסטורי ועליה לרגל לחלקת הקבר המשפחתית.
חג זה נחגג ביפן במשך יותר מ-500 שנים ולפי המסורת הוא כולל ריקוד הידוע בשם בון אודורי (ריקוד הבון).
פסטיבל הבון נמשך שלושה ימים, אך תאריך תחילתו אינו אחיד ברחבי יפן.
כאשר לוח השנה הירחי הוחלף בלוח השנה הגרגוריאני בתחילת תקופת מייג'י, הוא לא התקבל ברחבי יפן באותה מידה וכתוצאה מכך הבון נחגג בזמנים שונים באזורים ביפן, באמצע יולי או באמצע אוגוסט.
שלושת ימי הפסטיבל אינם נחשבים כימי חג ציבוריים, אך בכל זאת נהוג לתת בהם ימי חופש לעובדים.
מקורה של מסורת בודהיסטית זו נעוץ בסיפור על אחד מתלמידיו של הבודהה, שהשתמש בכוחותיו העל טבעיים כדי לחזות מה עלה בגורלה של אימו המתה וגילה שהרוח שלה חווה ייסורים.
הוא נעצב ושאל את הבודהה כיצד לגאול את אימו מייסוריה.
הבודהה הורה לו לתרום תרומה לנזירים שחוזרים ממקום ההתבודדות שלהם לאחר הקיץ.
לאחר שעשה זאת ראה שרוחה של אימו נגאלה מייסוריה.
הוא גם נזכר כיצד דאגה לו במהלך חייה והחל לרקוד מתוך שמחה.
מריקוד זה נובע הריקוד המסורתי של פסטיבל הבון.
מכיוון שהבון נחגג בתקופת הקיץ החמה, המשתתפים בו נוהגים ללבוש יוּקאטה, שהוא סוג של קימונו העשוי מבד כותנה דק.
חגיגות הבון כוללות קרנבל גדול עם מתקני שעשועים, משחקים, ומאכלי קיץ חגיגיים.
לפי המסורת, המשפחות שולחות ומדריכות את הרוחות של אבותיהם בחזרה אל מקום משכנן הקבוע בעזרת פולחן אש הקרוי אוקוּריבי ("אש הפרדה").
האש אף מסמנת את התחלתו וסיומו של הפסטיבל.
פולחן חשוב נוסף שנעשה בזמן פסטיבל הבון הוא הכנת דמויות של סוסים ושוורים ממלפפונים וחצילים, שתפקידם להביא את רוחות האבות מהשאול לעולם הזה ולהחזיר אותם.
השם אובון מורכב מתחילית אוֹ, שמטרתה להפגין כבוד, ומהמילה בון.
המילה היפנית בון שאולה מהמילים אוּרבּון (盂蘭盆) או אוּרבוּנאֶה (盂蘭盆会), שבתורן שאולות מהביטויים הסיניים יוּלָאנפֶּן (盂蘭盆) או יוּלָאנפֶּנהוּי (盂蘭盆會).
ביטויים אלו לעיתים קרובות מתוארים ככאלו שלקוחים מסנסקריט ומשמעותם "להיתלות במהופך", כייחוס לנשמות הסובלות בגיהנום.
עם זאת, בהתחשב בכך שמשמעותה של המילה לא תואם את מטרתו של הטקס שמטרתו היא בעצם לעזור למתים, יותר סביר שהיא מבוססת על מילה דומה מפאלי, אוּלוּמפָנָּה, שמשמעותה היא "לעזור" או "להעלות".
הבון אודורי הוא סוג של ריקוד עממי שמתבצע כחלק מפסטיבל הבון ולו היסטוריה בת כ-500 שנה.
מקורו של ריקוד זה הוא בריקוד הנֶנבּוּצוּ (ריקוד שכולל שירה של סוטרה בודהיסטית) והדרך שבה הוא מתבצע שונה בין שלל המחוזות ביפן, בין אם זה בסגנונו של הריקוד ובין אם זה במוזיקה שלקולה הריקוד מתבצע.
אחת הדוגמאות לכך הוא האַוַוה אודורי שמתבצע במחוז טוקוּשימה, שבמסגרתו רוקדים אנשים רבים ברחבי העיר בליווי מנגינה של תופים, שמיסן ושינובּוּאֶה (חליל-צד יפני).
דוגמה אחרת היא הגוּג'ו אודורי שבמחוז גיפוּ שבו מתחיל פסיטבל הבון מאמצע יולי ונמשך עד תחילת ספטמבר.
במהלך הזמן הזה מתבצעים הריקודים במשך שלושים ושניים לילות, כשארבעת הלילות שבהם בדרך כלל נחגג פסטיבל הבון, ה-13 עד 16 באוגוסט, כוללים ריקודים שנמשכים כל הלילה.
בנגט אובה שינדוואל (; ) היה כדורגלן שוודי ששיחק בעמדת החלוץ, והיה מגדולי החלוצים השוודים בכל הזמנים.
במולדתו שיחק בעיקר במדיה של נורשפין מעיר הולדתו, שם זכה בשתי אליפויות וזכה בתואר מלך השערים של הליגה.
הוא זכה להכרה בין-לאומית בחמש עונות בפיינורד, בהן כבש 129 שערי ליגה ב-144 הופעות שמציבות אותו במקום הרביעי בטבלת כובשי השערים של המועדון בכל הזמנים.
הוא זכה עם הקבוצה, בין היתר, בגביע אירופה לאלופות (כבש את שער הניצחון במשחק הגמר), שתי אליפויות הולנד, הגביע הביניבשתי והגביע ההולנדי, וכן נבחר לכדורגלן השנה בשוודיה וזכה שלוש פעמים בתואר מלך השערים של הליגה ההולנדית.
לזכותו 43 הופעות במדי נבחרת שוודיה, אותה ייצג בשני טורנירי מונדיאל, ובמדיה כבש 16 שערים.
שינדוואל שנולד בנורשפין שבשוודיה, החל את הקריירה בקבוצת הנוער של נורשפין מעיר הולדתו.
בעונת הצטרף לקבוצה הבוגרת וערך חמש הופעות ליגה, וכבר באותה העונה זכה עם הקבוצה באליפות שוודיה.
החל מעונת , בה כבש את שער הבכורה שלו במדי נורשפין, פתח שינדוואל ברצף של תשע עונות עם מאזן הבקעה דו-ספרתי בליגה (השוודית וההולנדית).
באותה העונה תרם 14 שערי ליגה ב-22 הופעות בדרך לזכייה שנייה ברציפות באליפות.
בעונת השיג נתון מרשים של עשרים שערי ליגה ב-16 משחקים בלבד, שהקנו לו את תואר מלך השערים של הליגה השוודית.
בתום אותה העונה עזב את נורשפין ואת שוודיה, לאחר שכבש שבעים שערי ליגה ב-84 הופעות בקדנציה הראשונה שלו במועדון.
בעונת הצטרף שינדוואל לפיינורד מליגת העל ההולנדית.
עד מהרה הפך למוציא לפועל המרכזי בהתקפת הקבוצה, והעמיד ממוצעי כיבוש מרשימים בכל עונה במועדון.
כבר בעונת הבכורה שלו כבש 22 שערי ליגה ב-23 הופעות, ופיינורד סיימה כסגנית האלופה.
על הופעותיו באותה השנה, הן בנורשפין והן בפיינורד, זכה שינדוואל בתואר כדורגלן השנה בשוודיה.
בעונה לאחר מכן כבר זכה לראשונה בתואר מלך שערי הליגה עם 28 שערים ב-32 הופעות.
בכך, היה לשחקן הזר הראשון בתולדות הליגה ההולנדית שזוכה בתואר.
בעונת , במקביל להישגים האישיים, החל שינדוואל לזכות בתארים עם המועדון.
הוא כבש שלושים שערי ליגה, שיא קריירה אישי, ב-33 הופעות בדרך לזכייה באליפות הולנד, וזכה בתואר מלך השערים בפעם השנייה ברציפות.
במקביל, השלימה הקבוצה זכייה בדאבל כאשר זכתה ב.
שינדוואל כבש צמד בניצחון 2–1 על אייאקס בשמינית הגמר, ופתח בהרכב בשני משחקי הגמר (התואר הוכרע במשחק חוזר לאחר שוויון 1–1 במשחק הראשון) מול פ.ס.וו.
לקראת עונת הגיע לקבוצה המאמן ארנסט האפל.
איתו, הפכה פיינורד לכוח משמעותי בכדורגל האירופי באותה העונה.
שינדוואל נותר הכובש המוביל של הקבוצה עם 25 שערי ליגה ב-27 הופעות, על אף שהחמיצה את תואר האליפות.
עם זאת, באותה העונה הייתה פיינורד לקבוצה ההולנדית הראשונה שזוכה בגביע אירופה לאלופות.
במהלך הקמפיין האירופי כבש שינדוואל שבעה שערים, שהפכו אותו לסגן מלך שערי הטורניר באותה העונה.
הוא כבש שלושער בניצחון 12–2 על קו.
רייקיאוויק בסיבוב הראשון, והוסיף צמד בגומלין.
ברבע הגמר כבש שינדוואל את השער הראשון במשחק הגומלין מול פורוורטס ברלין, בדרך לניצחון 2–0 במשחק שמחק הפסד 1–0 מהמשחק הראשון.
במשחק הגמר פגשה פיינורד את סלטיק, ושינדוואל פתח בהרכב.
בדקה ה-116, ארבע דקות לסיום ההארכה, ניצל שינדוואל טעות של שוער סלטיק, השתלט על הכדור בחזהו והקפיץ מעליו את שער הניצחון, 2–1 לפיינורד בסיום.
בעקבות הזכייה בגביע אירופה, פגשה פיינורד את אסטודיאנטס לה פלאטה במסגרת הגביע הביניבשתי.
במשחק הראשון בחוץ חזרה פיינורד מפיגור 2–0 לשוויון 2–2, ושינדוואל שפתח בהרכב היה זה שכבש את שער השוויון.
בגומלין הביתי, בו שוב פתח שינדוואל בהרכב, ניצחה פיינורד 1–0 וזכתה בתואר.
בהמשך אותה העונה זכתה פיינורד באליפות הולנד, השנייה של שינדוואל במועדון.
שינדוואל, עם 24 שערי ליגה ב-29 הופעות, זכה בפעם השלישית בתואר מלך שערי הליגה, והיה הראשון בתולדות הליגה שזוכה בתואר בפעם השלישית.
בתום העונה, סיים שינדוואל את דרכו בפיינורד.
בחמש עונות במדי הקבוצה ערך 144 הופעות ליגה, בהן כבש 129 שערים.
בעונת חזר שינדוואל לנורשפין, מועדון נעוריו.
בקדנציה השנייה שלו שיחק במועדון במשך ארבע וחצי עונות, אך התקשה לשחזר את יכולת הכיבוש שאפיינה אותו בעונות קודמות.
את הקדנציה הוא סיים עם שלושים שערי ליגה ב-94 הופעות, וללא תואר משמעותי.
במהלך עונת עבר שינדוואל לגטבורג, ששיחקה אז בליגת המשנה.
הוא כבש 12 שערים ב-13 הופעות באותה העונה, אך קבוצתו החמיצה עליית ליגה כשסיימה במקום השני במחוז הדרומי, בפער נקודה בלבד מהמקום הראשון המוביל לליגה הבכירה.
עונה לאחר מכן גטבורג הצליחה לסיים ראשונה, כאשר שינדוואל תורם 15 שערי ליגה ב-24 הופעות.
בעונת כבש שינדוואל שישה שערי ליגה ב-21 הופעות במדי גטבורג בליגה הבכירה, ובסיומה פרש ממשחק פעיל בגיל 34.
בשנת 2008 נכלל שינדוואל בהיכל התהילה של הכדורגל השוודי.
את השלושער היחיד שלו במדי שוודיה כבש בניצחון 5–0 על במסגרת מוקדמות מונדיאל 1970. הוא כבש שער גם במשחק השני מול הנורווגים (5–2 לשוודיה) וצמד בניצחון 2–0 על , וסייע לנבחרתו להעפיל למונדיאל 1970 במקסיקו.
שינדוואל זומן על ידי אורוואר ברגמארק לסגל השוודי לטורניר.
הוא פתח בהרכב בהפסד 1–0 ל ובשוויון 1–1 מול , וכן פתח בניצחון 1–0 על אך הוחלף כעבור 58 דקות.
שוודיה סיימה את הבית במקום השלישי ולא המשיכה לשלב הבא.
עם שני שערים בשש הופעות, סייע שינדוואל לשוודיה להעפיל ממוקדמות מונדיאל 1974, וזומן על ידי המאמן גאורג אריקסון לקראת טורניר הגמר בגרמניה המערבית.
שינדוואל פתח את הטורניר בהרכב מול , והוחלף לאחר 73 דקות (שוויון 0–0 בסיום).
הוא לא שותף בשוויון 0–0 מול במשחק השני, וחזר להרכב בניצחון 3–0 על אורוגוואי, בו הוחלף לאחר 76 דקות.
בשלב הבתים השני שינדוואל לא שותף כלל, ושוודיה סיימה את דרכה במקום השלישי בבית.
טורניר המונדיאל סימן את שלהי דרכו של שינדוואל בנבחרת.
הוא רשם שתי הופעות נוספות, ב-13 באוקטובר 1974 שימש בפעם היחידה בקריירה כקפטן הנבחרת בתבוסה 4–0 ל במשחק ידידות, וב-30 באוקטובר פתח והוחלף בהפסד 2–0 ל במוקדמות יורו 1976, שהיה למשחקו האחרון במדי שוודיה.
בסך הכול כבש שינדוואל 16 שערים ב-43 הופעות במדי הנבחרת.
מלך השערים של ליגת העל השוודית:
מלך השערים של ליגת העל ההולנדית (3): , ,
עונהקבוצהליגהבליגההופעותשעריםנורשפין ליגת העל השוודית502214191922171620פיינורד ליגת העל ההולנדית23223228333027252924נורשפין ליגת העל השוודית144189268224145גטבורג ליגת המשנה השוודית13122415 ליגת העל השוודית213סך הכול בקריירה380259
אובוש מולש (בפורטוגזית: Ovos Moles) הוא קינוח הממולא בחלמון וסוכר הנפוץ בעיר אביירו, פורטוגל.
המאפה מורכב מכיסוני חיטה או אורז הממולאים בחלמון וסוכר ולעיתים מצופים בשכבה דקה של שוקולד.
אובוש מולש מוזכר לראשונה במאה ה-18, לאחר שנוצר במנזר מוסטריו דה ג'סוס (Mosteiro de Jesus) על ידי נזירים קתולים.
בעקבות פירוקם של המסדרים הדתיים וסגירתם של מנזרים רבים בזמן המהפכה הליברלית, החלו נזירים למכור את הקינוח בבתחנת הרכבת של אביירו על מנת לייצר הכנסות.
בשנת 2008, קיבל הקינוח ציון גאוגרפי מוגן מהנציבות האירופית.
אובונג מוזס אקפאי הוא כדורגלן ניגרי המשחק בעמדת קשר הכנף.
אקפאי החל את הקריירה המקצוענית שלו בקבוצות אקווה יונייטד וקאנו פילארס מליגת העל הניגרית.
בחודש יולי 2016 חתם במכבי חיפה מליגת העל הישראלית, והושאל מיד לסלובן ליברץ מליגת העל הצ'כית.
לאחר תקופת ההשאלה חתם בפ.צ.
זלין מליגת העל הצ'כית, ובהמשך שיחק בקבוצות ויקטוריה פלזן, דינמו צ'סקה בודייוביצה, סלביה פראג, באניק אוסטרבה ומלאדה בולסלאב מליגת העל הצ'כית.
ב-23 באפריל 2024 חתם בליריה פריזרן מליגת העל הקוסוברית בכדורגל, ובתום עונת שוחרר מהמועדון.
אובימונו "אובי" דומיניק אג'אריה הוא כדורגלן אנגלי המשחק בעמדת הקשר בריאל אוביידו מהלה ליגה.
אג'אריה גדל בסאות'ווארק שבלונדון ושיחק במשך תשע שנים בקבוצת הנוער של ארסנל, לפני שהצטרף ב-2014 לליברפול.
ב-16 בספטמבר 2016 נכלל לראשונה בסגל הקבוצה הבוגרת במשחק נגד צ'לסי בפרמייר ליג, אך לא שותף.
ארבעה ימים לאחר מכן, ב-20 בספטמבר 2016, ערך את הופעת הבכורה שלו בקבוצה הבוגרת נגד דרבי קאונטי בגביע הפוטבול ליג, כשהחליף את רוברטו פירמינו בניצחון 3–0.
ב-31 בינואר 2018 הושאל אג'אריה לסנדרלנד מהפוטבול ליג צ'מפיונשיפ עד תום העונה.
הוא ערך 11 הופעות בסך הכול, ובתום העונה ירד עם הקבוצה לפוטבול ליג הראשונה.
את שערו היחיד בקבוצה, ושער בכורה בקריירה המקצועית, כבש במשחק האחרון של העונה נגד האלופה, וולברהמפטון וונדררס.
ב-7 ביוני 2018 הושאל לריינג'רס מליגת העל הסקוטית לעונת 2018/2019. ב-12 ביולי 2018 ערך את הופעת הבכורה שלו בקבוצה במסגרת הליגה האירופית מול שקופי.
ב-7 בינואר 2019 הושאל לרדינג מהפוטבול ליג צ'מפיונשיפ עד תום עונת 2018/2019. ב-8 באוגוסט 2019 הושאל לרדינג לעונת 2019/2020, כאשר בסיומה רדינג התחייבה לרכוש אותו.
ב-28 באוגוסט 2020 חתם על חוזה קבוע לארבע שנים ברדינג.
ב-18 בדצמבר 2023 עזב את המועדון בהסכמה הדדית.
ב-13 באוגוסט 2025 חתם על חוזה לשנתיים באוביידו מהלה ליגה.
אובייקטיביזם היא תורה פילוסופית אותה הגתה הסופרת האמריקנית-יהודייה, איין ראנד.
האובייקטיביזם היא פילוסופיה הדוגלת בקיום מציאות אובייקטיבית שאותה על האדם לגלות על ידי שימוש בשכל, ב"אגואיזם רציונלי" כנגזרת של ערך החיים, שאותו כל אדם רציונלי צריך לקבל כאמת מידה לבחירותיו, בקפיטליזם ובעקרון אי-התוקפנות, לצד תמיכה ברעיון מדינת שומר הלילה.
ברמה האישית האובייקטיביזם מעודד את האדם לעסוק ביצרנות ובהגשמה עצמית.
"יצרנות", במישור הכלכלי, ו"הגשמה עצמית" במובן של יצירה והשקעה של כל פרט בהוצאה לפועל של כישוריו.
האובייקטיביזם עוסק בכל ענפי הפילוסופיה.
המטאפיזיקה האובייקטיביסטית כוללת את אקסיומות הקיום (מציאות) והתודעה (הכרה) ואת עקרון הזהות.
אקסיומת הקיום היא שהקיום קיים, בדומה למשפט של פרמנידס, "היש ישנו והאין איננו".
אקסיומת התודעה היא שלאדם יש תודעה, שהיא היכולת לתפוס את מה שקיים.
השנייה תלויה בראשונה: "אם לא קיים דבר, לא יכולה להיות תודעה: תודעה שאין לה דבר להיות מודעת לו היא דבר והיפוכו - סתירה פנימית".
את עקרון הזהות הגה אריסטו והוא שא' הוא א', שכל דבר הוא עצמו.
איין ראנד הוסיפה ואמרה שקיום הוא זהות, וששניהם מושגים בלתי נפרדים.
מעקרון הזהות נגזר חוק הסתירה.
חוק הסיבתיות, לפי ראנד, הוא עקרון הזהות המוחל על פעולות: כל דבר פועל על פי טבעו.
אפיסטמולוגיה - השכל הוא אמצעי שיש לאדם כדי לרכוש ידע.
השכל הוא היכולת המזהה ומאחדת את החומר המסופק על ידי החושים.
המידע שאדם מקבל מהחושים מאוחד לכדי מושגים.
ידע חדש נבנה על ידי השוואה לידע קודם ובדיקה שאין סתירות בידע שיש לאדם.
השיטה לרכישת ידע, שבה אדם מוודא אי קיומן של סתירות, היא לוגיקה.
בנוסף, גורס האובייקטיביזם כי שכל האדם מוכשר לתפוש את כל מה שקיים, ובכך דוחה האובייקטיביזם את הגישה האומרת כי ישנם גבולות מהותיים לידע האנושי.
מוסר - לאדם הגיוני ומציאותי יש את הכלים לזהות את האמצעים הדרושים כדי להפוך למאושר.
כדי להפוך למאושר, אדם לא צריך להיות חלק מקולקטיב כלשהו או להכפיף אחרים למרותו.
תפישה זו מגולמת במילים "האדם הוא תכלית עצמו", על פיה מטרת חייו של האדם היא אושרו שלו, כלומר אגואיזם.
האובייקטיביזם מתנגד כל סוג של אלטרואיזם אותו הוא מגדיר כגישה מוסרית המבוססת על חיים למען אחרים.
פוליטיקה - האובייקטיביזם תומך בעקרון אי-התוקפנות על פיו קיים איסור מוחלט על שימוש בכוח פיזי נגד אנשים אחרים, פרט להגנה עצמית.
על בני האדם לעסוק זה עם זה כסוחרים שמחליפים ערך בערך למטרות רווח הדדי, ובאמצעות הסכמה הדדית.
על כן אדם מוסרי יכול לחיות רק בחברה חופשית לחלוטין הפועלת לפי כללי קפיטליזם חופשי.
תפקידיה הנכונים של הממשלה כוללים את ההגנה על זכויות האדם באמצעות המשטרה, הצבא, ומערכת המשפט.
אמנות - תפקיד האמנות אינו לחנך, כי אם להראות לאדם ערכים והפשטות בפעולה.
בתחילת שנות ה-70 של המאה ה-20 התעוררה בישראל התעניינות בפילוסופיה האובייקטיביסטית, בעיקר בזכות ספרו של הפילוסוף משה קרוי "חיים על פי השכל" (1975).
הספר, באופן חריג ביחס לספרי פילוסופיה, היה לרב-מכר, וקרוי היה לדמות מוכרת.
אף שקרוי טען בספרו כי אין לו מה להוסיף על דבריה של ראנד, הוא היה הראשון שניסח בעברית את העקרונות הפילוסופיים של האובייקטיביזם בצורה מקיפה ובהירה.
קרוי עזב את ישראל זמן קצר לאחר פרסום ספרו, וכעבור שנים מעטות נטש גם את הפילוסופיה האובייקטיביסטית.
ראנד, אליה פנה קרוי, לא ראתה בו מייצג של תפיסותיה, ונוכח התפתחותו הרעיונית, נותק הקשר בין רעיונותיו לגישתה של ראנד.
באמצע שנות ה-80 של המאה ה-20 התגבשה בישראל קבוצת מתעניינים בתורתה של ראנד, והחל להתפרסם ביטאון אובייקטיביסטי תחת השם "לאינטלקטואל החדש" ואחר-כך בשם "אנכי" בעריכת בועז ארד הפעיל עד היום ברשת האינטרנט.
כמו כן נערכה פעילות, הרצאות וקורסים ללימוד הפילוסופיה של ראנד.
בישראל קיימת היום בעיקר פעילות אינטרנטית דרך אתר "אנכי".
דמות שבלטה בשנות השמונים הייתה של אוהד קמין, שאף הכריז בסוף שנת 1992 על "מרד רעיוני" ברוחה של איין ראנד, והודיע לשלטונות המס בישראל כי בכוונתו להפסיק לשלם מיסים.
בעקבות זאת נשפט קמין ונדון בסוף שנת 1995 לשישה חודשי מאסר בפועל.
כיום קשור קמין לפעילותם של מנהיגות יהודית ומשה פייגלין.
מכון איין ראנד בארצות הברית מרכז את הפעילות האינטלקטואלית בתחום, ועוסק בחקר ובקידום הפילוסופיה של ראנד.
מכון איין ראנד מציג תמיכה עקבית ועקרונית במדינת ישראל.
באתר המכון הוקדשה מחלקה שלמה להגנתה המוסרית של ישראל לנוכח עמידתה כמדינה חופשית בתווך של עריצויות.
חלק ממאמרים אלו תורגמו ומופיעים באתר "אנכי".
נשיאו הנוכחי של המכון, ד"ר ירון ברוק, הוא יליד ישראל שסיים לימודי הנדסה בטכניון והתמחה בכלכלה בארצות הברית, שם גם שימש כפרופסור לכלכלה ומימון.
ד"ר ברוק מבקר בתכיפות בישראל ומופיע בהרצאות לציבור ולמועדוני סטודנטים כמו גם בהופעות תקשורתיות.
בשנת 2011 הוקם בישראל מרכז איין ראנד (ע"ר) ונפתחה בישראל תחרות חיבורים לתלמידי תיכון וסטודנטים בנושאים מספריה של איין ראנד.
המרכז מקיים פעילות שוטפת הכוללת אירועי הרצאות של מרצים מישראל ומחו"ל, קורסים והשתלמויות ומציע תרגומים של מאמרי איין ראנד לעברית וערבית.
העיסוק האקדמי באובייקטיביזם כגישה פילוסופית חדשה מועט יחסית לתורות פילוסופיות אחרות.
רוב האקדמיה דחתה את האובייקטיביזם, לרוב תוך סירוב להתייחס לאובייקטיביזם כתרומה רצינית לפילוסופיה, ועד כדי התעלמות ממנו.
יש מבקרים באקדמיה הטוענים כי ניתן להדגים כיצד רבים מהמשפטים הספציפיים עצמם הם עיבוד מחודש ושגוי של טעויות ישנות, ואפילו אם מערכת האמונות הייתה מביאה למסקנות נכונות, היא תעשה זאת על בסיס מוטעה.
לדוגמה רוברט נוזיק, פילוסוף ליברטריאני בולט, מסכים עם ראנד מבחינה פוליטית, אך טוען כי הבסיס לדבריה אינו משכנע.
ראנד עצמה יצאה נגד הליברטריאנים, אותם כינתה "היפים של הימין", וטענה כי הם מנסים לערב בין עקרונות הפילוסופיה שלה לבין אנארכיזם.
"אנרכיזם", אמרה ראנד, "הוא התפיסה הבלתי-רציונלית והאי-אינטלקטואלית ביותר שאי פעם נוצרה על ידי המאמינים נטולי-ההקשר, הכבולים לקונקרטים של התנועה הקולקטיביסטית".
ד"ר מיכל פרם-כהן מדגישה כי הוגת התאוריה, איין ראנד, אשר גדלה במשפחה יהודית מתבוללת, נחשפה למוסר ההקרבה העצמית הנוצרי יותר מאשר למוסר האחריות ההדדית היהודי.
בשנת 1987 הוקמה "אגודת איין ראנד" על ידי חברי האגודה הפילוסופית האמריקאית במטרה לקדם את הלימוד של הפילוסופיה של איין ראנד.
אובידה (נפטר ב-9 בדצמבר 480) היה מצביא רומי, שהובס בקרב בדלמטיה על ידי אודואקר מלך איטליה והוצא להורג על ידו לאחר הקרב.
אחרי הקשר של יוליוס נפוס שישב בדלמטיה להדיח את אודואקר בשנת 479 הורה ככל הנראה אודואקר על רציחתו של נפוס, ככל הנראה במזימה משותפת עם הקיסר לשעבר גליקריוס, שהיה אז בישוף סלונה שבדלמטיה.
אחרי רציחתו, פלש אודואקר לדלמאטיה וב-9 בדצמבר 480 התעמת עם כוחותיו של אובידה, הביסם, הוציא להורג את אובידה והשתלט על דלמאטיה כולה.
אחרי הכיבוש מינה אודואקר את גליקריוס לבישוף העיר הגדולה מדיולאנום (מילאנו של היום).
אוֹבִּיטֶר , או בעברית, הערת אגב, הוא קיצור של המונח אוביטר דיקטום שנמצא בשימוש כדי לתאר הערה שנאמרה דרך אגב, בו משתמשים בעיקר במשפט המקובל בו קיימת שיטת התקדים המחייב.
כאשר בית משפט דן במקרה העומד בפניו ומחליט בו, קורה שבית המשפט דן בשאלות אגביות, ומעיר הערות שאינן נחוצות לצורך עצם ההכרעה בסכסוך שבין הצדדים לפניו.
אמרות אלה, אשר אינן מהוות חלק מהרציו דסידנדי של פסק הדין, אותו חלק אשר מהותי לשם ההגעה למסקנה האופרטיבית של בית-המשפט, מכונות "אוביטר דיקטום".
בעברית, פירושן "הערות אגב", אשר אינן מחייבות בתי משפט אחרים.
ההתייחסות להערות אגב משתנה משיטת משפט אחת למשנה.
בשיטת המשפט באנגליה ובוויילס, בארצות הברית ובישראל הערות אגב אינן מהוות תקדים מחייב, הגם שבחלק משיטות אלו מקובל להסתמך עליהן במידה מסוימת, כהשראה לפסיקה.
כאשר בית המשפט קובע כי אין לו סמכות לדון במקרה, אולם ממשיך לדון בו לגופו, הרי שהמשך הדיון מהווה למעשה אוביטר דיקטום, מאחר שבית המשפט לא היה חייב להמשיך ולדון במקרה כדי להגיע לתוצאה הסופית.
דוגמה היסטורית מפורסמת לאוביטר דיקטום היא קביעתו של נשיא בית המשפט העליון של ארצות הברית - רוג'ר ב.
טייני כי פשרת מיזורי מנוגדת לתיקון החמישי לחוקת ארצות הברית היות שהיא פוגעת בזכות הקניין של בעלי העבדים.
קרטיס, שישב בהרכב שדן בעתירתו של סקוט, טען כי קביעה זו היוותה אוביטר דיקטום היות שבית המשפט כבר הכריע בשלב מוקדם יותר של הדיון שאין סמכות לבית המשפט לדון בתביעתו של סקוט.
אוביטוארי היא להקת דת' מטאל אמריקאית שהוקמה בטמפה, פלורידה בשנת 1984, במקור תחת השם Xecutioner.
אוביטוארי הייתה אחת ממנהיגותיה של סצנת הדת' מטאל המשפיעה של פלורידה של סוף שנות השמונים.
חברי הלהקה הצליחו עם מספר אלבומים בשנות התשעים, ביניהם Cause of Death ו-Slowly We Rot שנחשבים למוצלחים ביותר.
אוביטוארי אינה רק אחת מלהקות הדת' הראשונות, אלא גם אחת מהלהקות הראשונות שאימצו את הגראולינג האגרסיבי יותר.
הלהקה התפרקה ב-2000 על רקע סירובו של ג'ון טארדי לקחת חלק בסיבוב הופעות.
טרבור פרס הקים להקת דת' חדשה בשם קטסטרופיק.
אוביטוארי התאחדה ב-2004 והוציאה את אלבומה הראשון מזה שמונה שנים, Frozen In Time.
אלן ווסט נפרד מאוביטוארי ב-2005 כדי להתרכז בלהקה נוספת שלו בשם לואוברואו.
אוביידו (באסטורית: Uviéu, בספרדית: Oviedo, בלטינית: Ovetus) היא עיר הבירה של הקהילה האוטונומית אסטוריאס בצפון ספרד.
בשנת 761 הקימו הנזירים מקסימו ופרומסטנו את העיר על גבעה במרכז אסטוריאס.
ההתיישבות במקום החלה לאחר בניית כנסייה קטנה שהוקדשה לקדוש ויסנטה.
המלך פרולה הראשון, הרביעי בשושלת מלכי אסטוריאס, היה הפטרון הראשון של העיר ובנה בה ארמון וכנסייה.
למרות זאת, חייבת אוביידו לאלפונסו השני (791-842) את הפיכתה לעיר בירה ולמושב המלוכה.
הוא העביר לעיר את בית המשפט מפרביה, סלל את הדרך לסנטיאגו דה קומפוסטלה ובנה בה את קתדרלת סן סלבדור.
בתקופה זו הפכה העיר למרכז אדריכלות מקורית ומיוחדת; מין שילוב של אדריכלות גותית, רומאית ונורדית, שהגיעה לשיא תפוצתה בתקופת שלטונו של רמירו הראשון.
רמירו היה הפטרון של פרויקטים מיוחדים רבים, שכיום הפכו לסמליה של אוביידו.
העברת חצר המלוכה ללאון לאחר מותו של אלפונסו השלישי, מלך אסטוריאס הפחיתה את חשיבות העיר, עיקר חשיבותה היה בשימור שאריות הקתדרלה ולצליינים שעברו בה לביקור בקתדרלה בדרך לסנטיאגו דה קומפוסטלה.
בימי הביניים אוביידו התפתחה וחומותיה נבנו.
בעיר התקיימה קהילה יהודית שהגיעה לקיצה עם גירוש ספרד בשנת 1492. לאחר הגירוש נכללה אוביידו בחקירה מלכותית שעסקה בהברחה של רכוש יהודי אל מחוץ לגבולות המדינה.
בערב חג המולד בשנת 1512 פרצה בה שרפה שהרסה חלקים נרחבים מהעיר.
במאה ה-16 נבנה מוביל המים המרכזי של העיר.
במאה ה-17 ייסד פרננדו דה ולדז סאלאס את אוניברסיטת אוביידו בתור מכללה לאמנויות, וכתוצאה מכך התרחבה העיר רבות.
במאות הבאות המשיכה העיר להתרחב; במאה ה-18 נבנו בה ארמונות, במאה ה-19 גדלה בה התעשייה והחלו להיבנות הפרברים.
במאה ה-20 התפתחה אוביידו מסחרית ומנהלית.
קתדרלת סן סלבדור שנבנתה ב-1388 על שרידי הקתדרלה הקודמת מהמאה השמינית.
קמרה סנטה דה אוביידו, משנת 802. נמצא בתוך הקתדרלה.
היכל סנטה מריה דל נרנקו, מהמאה התשיעית.
ביתן ציד שבנה המלך רמירו הראשון.
סן מיגל דה לילו, כנסייה קטנה מהמאה התשיעית.
בזיליקת סן חוליאן דה לוס פרדוס.
אוניברסיטת אוביידו שנבנתה ב-1604 ונחנכה ב-21 בספטמבר 1608.
בניין העירייה (קסה קונסיסטוריאל), משנת 1662.
קפלת לה בלסקידה, מהמאה ה-13. מוקדשת לבתולת התקווה.
קבוצת הכדורגל של העיר היא ריאל אוביידו.
קבוצת הכדורסל היא "דומו רזידנקאל אוביידו".
קבוצת הכדורגל ריאל אוביידו שיחקה שנים רבות מאוד בליגה הספרדית הראשונה אך בתחילת שנות האלפיים הידרדרה הקבוצה במורד הליגות עד הליגה הרביעית בספרד, כיום הקבוצה משחקת בלה ליגה.
אוביידו היא מקום הולדתו של נהג המרוצים פרננדו אלונסו, אשר זכה בעבר באליפות הפורמולה 1 עם קבוצת רנו, אשר צבעיה מתאימים לצבעי דגל העיר, כחול וצהוב.
העיר משמשת כאחד האתרים המרכזיים בסרט "ויקי כריסטינה ברצלונה" של וודי אלן.
אובייקט מעבר או אובייקט חליפי הוא מונח מתאוריית יחסי אובייקט בפסיכולוגיה שנטבע על ידי הפסיכואנליטיקאי דונלד ויניקוט, והוא מתייחס לחפץ ממשי שמסמל עבור התינוק את האם ומאפשר לו לשמור איתה על קשר 'מפונטז'.
אובייקט המעבר מופיע בשלב שבו התינוק מתחיל להפריד בינו לבין האם.
מהיותו ממשי אך בו בזמן סמל לאם הנעדרת, אובייקט המעבר נמצא באזור הדימדומים שבין הממשי למדומיין.
אזור זה נקרא על ידי ויניקוט 'מרחב פוטנציאלי' או 'תופעות מעבר', ויש לו קיום חיצוני ופנימי בו זמנית.
תהליך ההפרדות של התינוק מאימו, כרוך בתסכול גדול מצד התינוק, שחש ומבין שאיננו חלק אינטגרלי מאימו כפי שדמיין בתחילת דרכו.
כדי לפצות את עצמו על התסכול ועל החרדה, שהוא חש עקב ניתוקו מאימו והפיכתו לישות נפרדת, הוא מאמץ חפץ כלשהו שמסמל בעיניו את הנוכחות המרגיעה של אימו ועליו הוא משליך את הרגשות שיש לו כלפי אימו.
החפץ שיהיה בדרך כלל רך, יכול להיות חיתול, כרית, שמיכה, דובון או מוצץ.
התינוק נזקק במיוחד לאובייקט המעבר ברגעים קשים, כמו פרידה בהליכה לשינה או ברגעים לא צפויים כמו נסיעה למקום לא ידוע.
תחילת תהליך האימוץ של אובייקט המעבר יהיה בין הטווח של 4 ל-12 חודש ויכול להמשך עד גיל הגן.
כאשר הוא גדל הוא עשוי להחליף את האובייקט באובייקט בעל צורה טיפוסית ולעבור מכרית ושמיכה לדובון או בובה.
יש תינוקות המעניקים לו שם ואף מספרים לו סיפורים.
באמצעות אובייקט המעבר התינוק מממש את הצורך שלו בחוויית האומניפוטנציה, שהיא תחושת כל-יכול, כשל בורא העולם, כאשר יש אובייקט שבו הוא שולט שלטון ללא מיצרין ועושה בו ככל שיחפוץ, בניגוד לאם שם שליטתו מוגבלת.
אובייקט המעבר מאפשר לתינוק לפתח התייחסות סמלית לחיים והוא מהווה בסיס ליצירתיות ולמשחק, ולהנאה מכל התופעות שנמצאות באזור הדימדומים שבין מציאות ודמיון.
הפסיכולוגית והפסיכואנליטיקאית הישראלית רוני סולן טוענת כי מרחב המעבר נוצר באופן יצירתי הן על ידי התינוק והן על ידי האם, כאשר האם "מנצחת" על התהליך.
מרחב המעבר מאפשר לתינוק ולאם לחוות את חוויית ה'יחד' כיחסי טריאדה (אם, תינוק ואובייקט מעבר משותף).
ולממש את עצמיותם באופן ששומר על הייחודיות של כל אחד מהם.
לפי ויניקוט, מרחב פוטנציאלי ימשיך להתקיים בנפשו של המבוגר, ובו הוא יוכל לשחק, לפנטז וליצור ולהנות מחוויית יצירה.
בכך מבטא ויניקוט את החשיבות של מרחב פוטנציאלי לביטויו של העצמי האמיתי ומכאן ליצירתיות ולבריאות הנפשית.
אנשים נוקשים שאין להם חלל מעבר, עלולים לחוש איום ממצבים כאלו כמו ספרות בדיונית או משחק תפקידים, וקשה להם "לצאת מעורם" ולהיכנס לנעלי הזולת.
לעומתו, אנשי פסיכולוגיית האגו הפרוידיניים ראו את השימוש באובייקט המעבר כשלב ביניים בין התלות הסימביוטית באם לבין שלב ההיפרדות מהאם והאינדיבידואציה.
במתמטיקה, ובמיוחד בתורת הקטגוריות, אובייקט חבורתי הוא אובייקט של קטגוריה, המקיים תכונות מופשטות של חבורות.
גישה זו מאפשרת לאתר מבנים דמויי-חבורה בקטגוריות כלליות, ולטפל בהם בכלים השגרתיים של תורת הקטגוריות.
בקטגוריות רבות, האובייקטים החבורתיים הם אכן חבורות.
לדוגמה, כל חבורה בקטגוריה של קבוצות היא אובייקט חבורתי.
בקטגוריה של מרחבים טופולוגים, כל חבורה טופולוגית היא אובייקט חבורתי.
נניח כי C היא קטגוריה שבה יש אובייקט סופי - 1, וכמו כן לכל זוג אובייקטים קיימת מכפלה ).
אובייקט חבורתי בקטגוריה C הוא אובייקט ביחד עם מורפיזמים:
(ניתן לחשוב על מורפיזם זה כעל פעולת הכפל של החבורה).
(המייצג את איבר היחידה של החבורה).
(ניתן לחשוב על מורפיזם זה כעל פעולת ההופכי של החבורה).
כך שהתכונות הבאות (המבוססות כמובן על אקסיומות החבורה) מתקיימות:
המורפיזם m הוא אסוציאטיבי, כלומר כאשר הוא מורפיזם הזהות של G.
המורפיזם e מקיים: ו- כאשר ו- הן ההטלות הקנוניות.
המורפיזם inv הוא הופכי דו-צדדי לm, כלומר, אם היא מורפיזם האלכסון ו- היא ההרכבה של המורפיזם היחיד מ-G ל-1 עם המורפיזם e, אז מתקיים: ו- .
ניתן לראות בחבורה אובייקט חבורתי בקטגוריה של קבוצות.
הפונקציה m היא פעולת הכפל בחבורה, הפונקציה e (שתחומה הוא קבוצה בעלת איבר אחד) נשלחת לאיבר היחידה של החבורה, והפונקציה inv היא הפונקציה .
חבורה טופולוגית היא אובייקט חבורתי בקטגוריה של מרחבים טופולוגיים.
המורפיזמים בקטגוריה זו הם הפונקציות הרציפות.
חבורת לי היא אובייקט חבורתי בקטגוריה של יריעות חלקות.
המורפיזמים בקטגוריה זו הם הפונקציות החלקות.
חבורה אלגברית מוגדרת להיות יריעה אלגברית שהיא גם חבורה, כך שפעולות החבורה - הכפל וההופכי, הן פונקציות רגולריות על היריעה.
לפיכך, חבורה אלגברית היא אובייקט חבורתי בקטגוריה של יריעות אלגבריות.
המורפיזמים בקטגוריה זו הם הפונקציות הרגולריות.
במתמטיקה, ובמיוחד בתורת הקטגוריות, אובייקט Q בקטגוריה C נקרא אובייקט אינג'קטיבי אם לכל מונומורפיזם ב-C, ובהינתן מורפיזם קיים מורפיזם כך ש- .
לדוגמה, בקטגוריה של מודולים, מודול Q הוא אינג'קטיבי אם קיים הומומורפיזם של מודולים ההופך את הדיאגרמה הבאה (בה השורה העליונה היא סדרה מדויקת) לקומוטטיבית:
בהינתן קטגוריה C, אומרים כי ב-C יש מספיק אובייקטים אינג'קטיבים, אם לכל אובייקט X בקטגוריה, יש מונומורפיזם מ-X לאובייקט אינג'קטיבי כלשהו.
בקטגוריה אבלית בה יש מספיק אובייקטים אינג'קטיבים ניתן להגדיר פונקטורים נגזרים.
אובי טרייס השלישי הוא ראפר אמריקני מדטרויט, מישיגן שבארצות הברית.
הוא הוחתם בחברת התקליטים של הראפר אמינם "Shady records".
אובי טרייס השלישי נולד וגדל בצד המערבי של דטרויט, מישיגן.
הוא ממוצא אפרו אמריקאי וגרמני.
בגיל 11 הוא קיבל מאמו מכונת קריוקי והחל להשתמש בה.
בגיל 14 הוא החל להשתתף ב"באטלים" בדטרויט שאירח פרוף מD-12.
אובי טרייס הוא הראפר הראשון בהיסטוריה שהחליט להשתמש בשמו האמיתי, ללא כינוי או שם במה.
יחד עם זאת, הוא נחשב לאחד מהראפרים המצליחים ופורצי הדרך בארצות הברית בשנים 2002–2004.
אובי הכיר את הראפר ביזאר מלהקת D12, דרכו הגיע לאמינם והרשים אותו.
אובי הוזכר לראשונה באלבום "Devil's Night" של הלהקה.
אמינם אף פותח את להיטו משנת 2002 "Without Me" בקטע מהשיר "Rap Name" של אובי ("Obie Trice: real name, no gimmicks"), שנכלל כשיר בונוס בפסקול של סרטו של אמינם, 8 מייל, וחשף את אובי לקהל הרחב.
בשנת 2000 הצטרף אובי טרייס לחברת התקליטים שיידי רקורדס של אמינם,דרכה הוציא את אלבום הבכורה שלו "Cheers" בשנת 2003, שמכר מעל למיליון עותקים בארצות הברית והגיע לסטטוס פלטינה.
האלבום כלל שיתופי פעולה עם ראפרים ידועים כגון אמינם, 50 סנט, נייט דוג ובאסטה ריימס.
בשנת 2005, טרייס החל לעבוד על אלבומו השני, שכותרתו Second Round's on Me.
ב-31 בדצמבר 2005, נורה אובי פעמיים בזמן שנסע בדטרויט.
הוא נלקח לבית חולים ושוחרר לאחר יום.
בשנת 2006 הוציא אובי את אלבומו השני, "Second Round's on Me", שכלל את הסינגל "Snitch" בשיתוף עם אקון.
שני אלבומיו הבאים זכו להצלחה מועטה.
באפריל 2006 זמן קצר לאחר שחברו פרוף נורה למוות במועדון לילה בדטרויט, טריס נשא נאום בהלוויה של פרוף, והתייחס לבעיית האלימות.
ביוני 2008, אובי טרייס עזב את שיידי רקורדס בגלל חשש שהוא לא מקודם כראוי.
טרייס לא הסתכסך עם אמינם או עם ד"ר דרה, בניגוד לשמועות באותה העת.
ב-22 באפריל 2010, דווח שטרייס ישיק לייבל מוזיקה עצמאי משלו,ב-7 במאי.
ב-4 במאי, הוא אישר שאמינם יהיה אמן אורח מפורסם באלבומו הקרוב.
ב-5 באפריל 2011 יצא סינגל חדש של טרייס, בשם "Learn to Love".
ב-2 באוגוסט 2011, טרייס צייץ בטוויטר את תאריך היציאה של האלבום החדש שלו, 25 באוקטובר.
ב-3 באפריל 2012 שוחרר Bottoms Up.
ב-7 במאי, טרייס הוציא שיר חדש מהמיקסטייפ הקרוב שלו The Hangover בשם "Get Rich Die Tryin" בהשתתפות בילאל.
ב-1 באוגוסט 2012, בראיון ל-HipHopDX, הודיע טריס שהוא עובד על אלבום שייקרא The Hangover.
ב-15 ביוני 2015, אובי טריס הוציא את הסינגל הראשון "Good Girls" מתוך The Hangover, שיצא ב-7 באוגוסט.
השיר הופק על ידי המפיק עטור פרסי הגראמי Magnedo7, שהיה אחד ממפיקי אלבום האולפן השביעי של אמינם, Recovery.
בראיון בשנת 2016, טרייס הודיע שהוא כבר מכין את אלבום האולפן החמישי שלו, אותו תכנן להוציא בהמשך השנה.
ב-23 באוגוסט 2019, יצא אלבומו החמישי בשם The Fifth.
ב-10 בדצמבר 2019, הוציא רצועת דיס בשם "Spanky Hayes" נגד ניק קאנון כדי להגן על אמינם לאחר שניק קאנון הוציא שתי רצועות דיס נגד אמינם.
ברצועת הדיס, הוא גם קורא לשוג נייט על כך שכינה את קאנון "ה-2Pac החדש" ברצועת הדיס הראשונה שלו נגד אמינם.
"אובייקט", הידוע בשם "ארוחת בוקר בפרווה" היא יצירת אמנות מאת האמנית הסוריאליסטית מרט אופנהיים משנת 1936.
את האובייקט יצרה אופנהיים לאחר מפגש עם פבלו פיקאסו ודורה מאר, אשר התנהל בבית קפה פריזאי.
פיקאסו העיר בקשר לצמיד מכוסה פרווה אותו ענדה אופנהיים כי בעצם ניתן לכסות כל דבר בפרווה.
בעקבות מפגש זה רכשה אופנהיים את מערכת הכלים בחנות כלבו וציפתה אותם בפרווה.
העבודה עושה שימוש ברדי מייד, אולם אופנהיים משנה את החפצים על ידי הדבקת הפרווה אשר מנטרלת את התפקוד של האובייקט מן השימוש המקורי.
בנוסף, מציעה העבודה התבוננות סוריאליסטית במציאות היום יומית, התבוננות המרמזת על תכנים של מיניות ומיניות נשית.
אוֹבְּיֶקְטִיבִיוּת היא סטטוס אפיסטמולוגי הניתן להיגדים שערך האמת שלהם הוא אמת.
התנאים בהם סטטוס זה מוענק הם נושא הדיון של תחום החקירה של הפילוסופיה של המדע.
המפעל המדעי שואף לעיתים קרובות לבסס ולעגן כמה שיותר אמיתות כאובייקטיביות והדיון המדעי מתנהל לעיתים קרובות כך שהכרעה של מה שנחשב כ'ידע' הוא אותו הדבר שאפשר להעניק לו את הסטטוס של אובייקטיביות.
במפעל המדעי, צורות התצפית והניסוי המקובלות כמו גם עקרונות ההסקה הדדוקטיבית והאינדוקטיבית, מנחות בדרך כלל את אנשי המקצוע בבואם להעניק את הסטטוס של אובייקטיביות להיגדים מסוימים, אולם הדיון באילו שיטות בדיוק מזקקות את הסטטוס של אובייקטיביות הוא נושא הדיון של הפילוסופיה של המדע.
נראה שכיום, כל תחום אקדמי פיתח לעצמו קווים מנחים וחוקים לגבי ראיות אובייקטיביות.
לדוגמה, מחקר יעילות של תרופה חדשה, אם הוא נעשה בצורה אקראית, תוך כדי סמיות כפולה ושימוש בפלצבו – יחשב כמחקר אובייקטיבי, וזאת מכיוון שהוא דובק בעקרונות הידועים והמקובלים למיקסום אמינותן של התוצאות הסופיות.
בתחום חקר ההיסטוריה, אובייקטיביות מושגת באמצעות שימוש ב"מתודה ההיסטוריונית" ו"ביקורת עמיתים" שנעשית בדרך כלל על ידי החלפת רעיונות והתכתבויות דרך מאמרים שעוסקים בנושא המסוים.
ההיסטוריון מעלה השערה, הסבר או ניתוח לגבי אירוע היסטורי, ואלו עוברים הערכה אצל מומחים אחרים מאותו התחום.
תהליך הביקורת נעשה לרוב לפני פרסום המחקר הסופי.
לפי עמדה זו, אמיתותם ותקפותם של שיפוטים והצהרות מוסריות יהיו בלתי-תלויים באמונות או רגשות של אדם או קבוצה מסוימת.
טענה זו מובילה לגישה שבה היגדים אתיים מקבלים סטטוס דומה להיגדים מתחומי ידע אחרים ככימיה, ביולוגיה או היסטוריה.
ישנן גישות שונות באשר למה שמעניק להיגדים מסוימים את הסטטוס של אובייקטיביות באתיקה.
ביניהן מוסר דתי, האינטואציה האפלטונית וגישת עמנואל קאנט למוסר – הציווי הקטגורי.
כיום רווחת תפיסה מודרנית, שטוענת, לא נמצאת ולא תיתכן אובייקטיביות.
באופטיקה אובייקטיב (באנגלית Objective, בעברית תקנית, גם: עַצְמִית) הוא עדשה או מראה במיקרוסקופ, טלסקופ, מצלמה או כל מכשיר אופטי אחר האוסף את האור המגיע מאובייקט הנצפה, וממקד אותו לכדי תמונת דמות אמיתית.
האובייקטיב נקרא לעיתים גם עדשת האובייקט, או זכוכית האובייקט.
האובייקטיב הוא האלמנט האופטי הקרוב ביותר לאובייקט הנצפה, ומכאן שמו.
במובן זה, "עדשה" היא אוסף של עצמיות המרכיבות אותה לכלל מערכת מרוכבת המתפקדת כיחידה אופטית סופית, נתונה.
למשל: "עדשת מצלמה", "עדשת טלסקופ", "עדשת מיקרוסקופ" וכדומה.
במיקרוסקופים לרוב מספר אובייקטיביים המאפשרים הגדלות שונות.
האובייקטיביים בנויים באופן כזה שהחלפת אובייקטיב אינה פוגעת בפוקוס משום שהאובייקטיבים שומרים על מישור פוקוס אחיד.
האובייקטיב מאופיין בשני פרמטרים מרכזיים – הגדלה ומפתח נומרי (NA - Numerical Aperture), ההגדלה היא לרוב בטווח שבין פי 5 לפי 100. המפתח הנומרי הוא מכפלת סינוס מחצית זווית כניסת האור לעדשה במקדם השבירה, ערך המפתח הנומרי נע בין 0.14 ל־1.45, וככל שההגדלה גדולה יותר גדול גם ערך המפתח הנומרי.
באובייקטיביים בעלי הגדלה של 40 ומעלה האובייקטיב קרוב מאוד לאובייקט, האור נשבר בתווך האוויר שבין האובייקטיב לאובייקט ואינו יכול לחדור לאובייקטיב.
במיקרוסקופים מודרניים האובייקטיב הוא גליל ובתוכו מספר רב של עדשות.
העדשה הראשונה והקרובה ביותר לאובייקט היא עדשת האובייקטיב בעוד העדשות הנוספות מפצות על עיוותים אופטיים הנגרמים מסיבות שונות או עדשות הממקדות את הקרן.
ככל שההגדלה גדולה יותר יש צורך ביותר אלמנטים אופטיים באובייקטיב.
ההגדלה הסופית של המיקרוסקופ היא מכפלה ההגדלה של האובייקטיב בהגדלת העינית או האוקולר.
Crohmălniceanu; 16 באוגוסט 1921 - 27 באפריל 2000), שם העט של המבקר הספרותי וההיסטוריון של הספרות, העורך והפרופסור האוניברסיטאי היהודי רומני שנולד בשם מויסה כהן.
מויסה נולד בגאלאץ, רומניה לאסתר מבית ליבוביץ' ולאזְר כהן.
הוא התחיל את לימודיו במכון הפוליטכני של גאלאץ, אך נאלץ לקטוע אותם ב-1940, בגלל החקיקה האנטישמית.
אחרי מלחמת העולם השנייה המשיך את לימודיו, בשנים 1944 - 1947, באוניברסיטה הפוליטכנית של בוקרשט והוסמך בתחום הבנייה.
את פרסומיו התחיל כבר ב-1944, בכתב העת Ecoul (ההד) ובשנים 1947 - 1951 היה עורך בכתב העת Contemporanul (בן זמננו).
את שם העט, קרוחמלניצ'אנו, שנגזר מהמילה האוקראינית לעמילן, לקח על פי הצעתו של ידידו, יוסף קסיאן-מטסארו.
הוא עבד גם ב-Editura Didactică şi Pedagogică (ההוצאה הדידקטית והפדגוגית) והיה עורך בכתבי העת Viaţa Românească (החיים הרומניים) והעיתון הספרותי, שם היה גם סגן מנהל בשנים 1963 - 1966. מ-1966 היה פרופסור בפקולטה לספרות, באוניברסיטת בוקרשט.
קרוחמלניצ'אנו נשא לאישה את רות, בת של לולה שמירר רות וב-1992 היגר הזוג מרומניה לגרמניה, שם הלך לעולמם בברלין, בשנת 2000.
קרוחמלניצ'אנו היה מיודד עם פאול צלאן ומהאחרונים שראו אותו בחיים וגם כתבו על כך.
"כרוניקות ספרותיות" Cronici literare 1954
"לוצ'יאן בלאגה" 1960 Lucian Blaga
"הספרות הרומנית והאקספרסיוניזם" 1971 Literatura română şi expresionismul זכה בפרס איגוד הסופרים.
"זכרונות מחופשים" 1994 Amintiri deghizate ספר זכרונות
"החוג הספרותי של סיביו וההשפעה הקטליטית של התרבות הגרמנית" 2001 Cercul Literar de la Sibiu şi influenţa catalitică a culturii germane בשיתוף פעולה עם קלאוס הייטמן
"היהודים בתנועת האוונגרד הרומנית" 2002 Evreii în mişcarea de avangardă românească פורסם לאחר מותו
"אנתולוגיה של השירה הצרפתית מאז רימבו ועד היום" Antologia poeziei franceze de la Rimbaud până azi בשיתוף פעולה עם יון קאראיון
"היסטוריות מפתיעות" 1980 Istorii insolite
"היסטוריות מפתיעות אחרות" 1986 Alte istorii insolite
בתורת הקטגוריות, אובייקט התחלתי ואובייקט סופי הם סוג של אובייקטים בקטגוריה שמהווים עצמי קצה מבחינת המורפיזמים שיוצאים מהם ונכנסים לתוכם.
באמצעות בניות בסיסיות אלה ניתן להגדיר בניות מורכבות יותר כגון מכפלה של שני עצמים.
אובייקט יקרא אובייקט התחלתי (Initial object) אם לכל אובייקט בקבוצה יש איבר אחד בדיוק.
במילים אחרות, לכל אובייקט : מ- יוצא מורפיזם יחיד ל- (כלומר: קיים ויחיד).
אובייקט יקרא אובייקט סופי (Final object) אם לכל אובייקט בקבוצה יש איבר אחד בדיוק.
במילים אחרות, לכל אובייקט : ל- נכנס מורפיזם יחיד מ- (כלומר: קיים ויחיד).
אובייקט יקרא אובייקט אפס אם הוא גם אובייקט התחלתי וגם אובייקט סופי.
אובייקט התחלתי מוגדר ביחידות עד כדי איזומורפיזם קנוני.
באופן דומה, כך גם אובייקט סופי.
נראה זאת לגבי אובייקט התחלתי: נניח ש- ו- הם אובייקטים התחלתיים.
אזי קיים יחיד כי אובייקט התחלתי וקיים יחיד כי אובייקט התחלתי.
כעת, אבל ומאחר שהוא יחיד בקבוצה זו .
באופן דומה מוכיחים ש- ולכן ו- הופכיים אחד לשני ומהווים איזומורפיזמים כך ש-.
בקטגוריית הקבוצות האובייקט ההתחלתי הוא הקבוצה הריקה (בשל קיומה של הפונקציה הריקה), ואילו כל יחידון הוא אובייקט סופי (שכן לכל קבוצה ישנה העתקה יחידה וזו הפונקציה השולחת כל איבר מ- ל-).
בקטגוריית החבורות החבורה הטריוויאלית (כלומר: החבורה שמורכבת רק מאיבר היחידה) היא אובייקט התחלתי (שכן הומומורפיזם של חבורות שולח יחידה ליחידה) ואובייקט סופי, ולכן אובייקט אפס.
מושג של אובייקט התחלתי או אובייקט סופי שימושי מאוד לשם הגדרת בניות אוניברסליות.
למשל, כדי להגדיר חבורה חופשית עם קבוצה של יוצרים, מגדירים קטגוריה חדשה שהאובייקטים שלה
הם זוגות כאשר חבורה ו- העתקת קבוצות.
מורפיזמים ב- מ- ל- הם הומומורפיזמים המקיימים .
אובייקט התחלתי בקטגוריה הוא החבורה החופשית
בדרך דומה ניתן להגדיר מכפלה כאובייקט סופי בקטגוריה מתאימה.
נגדיר קטגוריה חדשה שהאובייקטים שלה שלשות עם ו-.
אובייקט סופי ב- הוא המכפלה .
אוּבִּיחִית (באדיגית: Убыхбзэ) הייתה שפה ששויכה לקבוצת השפות הקווקזיות הצפון-מערביות ודוברה על ידי האוביחים, שחיו לאורך חופו המזרחי של הים השחור לפני שגורשו בגלות הצ'רקסים לטורקיה.
השפה נכחדה לאחר מותו של דוברה האחרון, טוופיק אסינץ, שהתגורר בטורקיה, ב-7 באוקטובר 1992.
הייתה זו השפה בעלת מספר העיצורים הגדול בעולם: 84 עיצורים פונמיים אך רק 2 תנועות פונמיות.
+פונמות באוביחית סדקי ענבלי וילוני חכי מכתשי־חכי כפוף בתר־מכתשי מכתשי שפתי(־שיני) אפיnmˁ סותם qˁʼ qʼ qʲʼɡkʼɡʲkʲʼdtʼbpʼ qˁʷʼ qʷʼɡʷkʷʼdʷtʷʼbˤpˤʼ מחוכךʥʨʼɖʐʈʂʼʤʧʼʣʦʼʥʷʨʷʼ חוכך(צדי) hʁˤʷχˤʷʁχʁʲχʲɣxʑʷɕʷʐʂʒʷʃʷzsvˤf ɬʼ מקורב(צדי)wˤjl רוטטr * תוספת פונמה בהתאמה לסטנדרט
לשפה האוביחית לא הייתה מעולם גרסה בכתב.
האוביחים (באדיגית: Убыххэр, באנגלית: Ubykh people) היו שבט צ'רקסי ששפתו הייתה השפה האוביחית, שהיא אחת השפות הקווקזיות הצפון-מערביות.
השפה היא שפה נכחדת ודוברה האחרון מת בשנת 1992.
האוביחים ישבו סמוך לים השחור באזור העיר סוצ'י של ימינו.
האימפריה הרוסית גרשה את האוביחים מהאזור החל מה-6 במרץ ועד ה-12 במאי 1864, והם התיישבו בסופו של דבר במספר כפרים במערב טורקיה.
על מנת להימנע מאפליה, עודדו זקני האוביחים את אנשיהם להיטמע בתרבות הטורקית, והם הפכו לאומה של חקלאים.
אובייקט או עֶצֶם במדעי המחשב, הוא מקום בזיכרון המחשב שיש לו ערך וקיים אליו קישור (רפרנט) ממזהה כלשהו.
אובייקט יכול להיות משתנה, פונקציה, או מבנה נתונים.
עם ההופעה של תכנות מונחה-עצמים, המילה "אובייקט" קיבלה משמעות נוספת המתייחסת למופע ספציפי של מחלקה.
ניתן להגדיר אובייקט גם כיישות בעלת מזהה ייחודי, והיא מאופיינת על ידי המצב וההתנהגות שלה:
מזהה: התכונה של אובייקט אשר מבדילה בינו לבין אובייקטים אחרים.
מצב: מתאר את הנתונים המאוחסנים באובייקט.
התנהגות: מתארת את המתודות בממשק של האובייקט, באמצעותן ניתן להשתמש באובייקט.
האובייקט כפי שהוא מוכר כיום וגישת התכנות מונחה-עצמים הוצגו לראשונה בשפת התכנות Simula שהופיעה בשנת 1967, הפכו לפופולריים עם ההופעה של שפת Smalltalk שהופיעה שנתיים מאוחר יותר ב-1969, והפכו לכלים סטנדרטיים עם ההתפשטות של שפת ++C שהופיעה בשנת 1983.
אובייקטים הם הבסיס לתכנות מונחה-עצמים והם טיפוסי הנתונים החשובים ביותר בשפות תכנות מונחות עצמים.
שפות כאלה מספקות תמיכה תחבירית וסמנטית רחבה לטיפול באובייקטים.
הן כוללות מערכת טיפוסים היררכית, כתיב מיוחד להצהרה וקריאה למתודות ואמצעים להסתרת משתנים נבחרים ממתכנתי לקוח.
עם זאת, ניתן להשתמש באובייקטים ובתכנות מונחה-עצמים כמעט בכל שפת תכנות.
שימוש באובייקטים מקל על תחזוקת התוכנה, על ניהול ספריות ועל חלוקת העבודה בתוך צוותי מתכנתים.
יתרון נוסף של עבודה עם אובייקטים הוא בכך שאותו קטע קוד יכול להשתמש באובייקטים שונים מאוד, כל עוד יש להם את המתודות המתאימות.
בתכנות מונחה-עצמים, אובייקטים הם מבני נתונים ביחד עם שגרות העיבוד המצורפות אליהם.
אובייקט הוא מופע (instance) של מחלקה (class).
מחלקה משמשת כדי להגדיר פעם אחת את משתני המחלקה (properties) וההתנהגות (המתודות), ולאחר מכן ניתן להשתמש בה ליצירת הרבה מופעים (אובייקטים) מהסוג של אותה מחלקה.
אובייקט הוא בדרך כלל סט ארעי של תכונות (משתני מחלקה; באנגלית: properties או attributes) והתנהגויות (מתודות או שגרות) המכמסות ישות כלשהי.
בצורה כזו, מתקיימת הבחנה בין טיפוסי נתונים פשוטים או פרימיטיביים המהווים יחידות אינפורמציה בדידות, לבין אובייקטים של תכנות מונחה-עצמים המהווים טיפוסי נתונים מורכבים הכוללים הרבה יחידות מידע ותכונות ספציפיות.
לדוגמה, ניתן ליצור אובייקט המייצג קובץ: אוסף של נתונים ביחד עם מתודות הקריאה והכתיבה המשויכות אליהם.
ההגדרה הכללית של "קובץ" כלשהו תהיה מחלקה, וכאשר ייווצר מופע של "קובץ" ספציפי הוא יהיה אובייקט מטיפוס "קובץ".
שלא כמו טיפוסי נתונים פרימיטיביים, להם ניתן לבצע השמה של ערך (לדוגמה, int a = 10), אובייקטים צריכים ל"היבנות" על ידי קריאה לפונקציית constructor.
אחד הרעיונות החשובים בתכנות מונחה-עצמים הוא רעיון הירושה (inheritance) המאפשר להגדיר יחס מסוג is-a בין אובייקטים.
לדוגמה, "a car is a vehicle", כלומר, "מכונית היא סוג של כלי רכב".
ניתן לממש יחס כזה בתכנות מונחה-עצמים על ידי מימוש מחלקת Vehicle (כלי רכב) ומימוש של מחלקה נוספת Car (מכונית) שיורשת מהמחלקה Vehicle.
בדוגמה זו המחלקה Vehicle היא מחלקת האב (superclass) והמחלקה Car היא המחלקה היורשת (subclass).
לאחר שהוגדרה המחלקה Car, ניתן ליצור מספר בלתי מוגבל של אובייקטים (מופעים) מהטיפוס Car אשר כולם כוללים את כל התכונות (לדוגמה, "מהירות מרבית") וההתנהגויות (לדוגמה, "לנסוע") שהוגדרו במחלקה Car.